# 关于重阳节的诗歌精选

来源：网络 作者：柔情似水 更新时间：2025-03-16

*人生易老天难老，岁岁重阳， 今又重阳，战地黄花分外香。 一年一度秋风劲，不似春光， 胜似春光，寥廓江天万里霜。 九月九日忆山东兄弟 （唐）王维 独在异乡为异客，每逢佳节倍思亲。 遥知兄弟登高处，遍插茱萸少一人。 九日齐山登高 （唐）杜牧 江...*

人生易老天难老，岁岁重阳，

今又重阳，战地黄花分外香。

一年一度秋风劲，不似春光，

胜似春光，寥廓江天万里霜。

九月九日忆山东兄弟

（唐）王维

独在异乡为异客，每逢佳节倍思亲。

遥知兄弟登高处，遍插茱萸少一人。

九日齐山登高

（唐）杜牧

江涵秋影雁初飞，与客携壶上翠微。

尘世难逢开口笑，菊花须插满头归。

但将酩酊酬佳节，不作登临恨落晖。

古往今来只如此，牛山何必独沾衣。

九月十日即事

（唐）李白

昨日登高罢，今朝再举觞。

菊花何太苦，遭此两重阳。

九月九日玄武山旅眺

（唐）卢照邻

九月九日眺山川，归心望积风烟。

他乡共酌金花酒，万里同悲鸿雁天。

蜀中九日

（唐）王勃

九月九日望乡台，他席他乡送客杯。

人情已厌南中苦，鸿雁那从北地来。

九日作

（唐）王缙

莫将边地比京都，八月严霜草已枯。

今日登高樽酒里，不知能有菊花无。

九日

（唐）杨衡

黄花紫菊傍篱落，摘菊泛酒爱芳新。

不堪今日望乡意，强插茱萸随众人。

奉和九日幸临渭亭登高得枝字

韦安石

重九开秋节，得一动宸仪。

金风飘菊蕊，玉露泣萸枝。

睿览八紘外，天文七曜披。

临深应在即，居高岂忘危。

醉花荫

（宋）李清照

薄雾浓云愁永昼，瑞脑销金兽。

佳节又重阳，玉枕纱橱，半夜凉初透。

东篱把酒黄昏后，有暗香盈袖。

莫道不销魂，帘卷西风，人比黄花瘦！

于长安还扬州九月九日行薇山亭赋韵

(南朝 陈)江总

心逐南云逝，形随北雁来。

故乡篱下菊，今日几花开？

沉醉东风 重九

（元）关汉卿

题红叶清流御沟，赏黄花人醉歌楼。

天长雁影稀，月落山容瘦。

冷清清暮秋时候，衰柳寒蝉一片愁，

谁肯教白衣送酒。

九日

（明）文森

三载重阳菊，开时不在家。

何期今日酒，忽对故园花。

野旷云连树，天寒雁聚沙。

登临无限意，何处望京华。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！